Temeljem članka 109. *Zakona o prostornom uređenju* (NN 153/13, 65/17, 114/18, 39/19, 98/19), *Odluke o izradi Izmjena i dopuna Prostornog plana uređenja Općine Starigrad* ("Službeni glasnik Zadarske županije" br. 08/19), članka 30. *Statuta Općine Starigrad* (''Službeni glasnik Zadarske županije" br. 3/18, 8/18 i 3/20) i *Suglasnosti Ministarstva* od 18. prosinca 2020. (KLASA: 350-02/-11/30, UR.BR: 351-06-1-1-20-8), Općinsko vijeće Općine *Starigrad* na 24. sjednici, održanoj dana 21. siječnja 2021. godine, **donijelo je:**

### O D L U K U

**o donošenju**

**IZMJENA I DOPUNA**

**PROSTORNOG PLANA UREĐENJA**

### OPĆINE STARIGRAD

1. OPĆE ODREDBE

Članak

(1) Ovom Odlukom donose se izmjene i dopuna Prostornog plana uređenja Općine Starigrad ("*Službeni glasnik Zadarske županije*" br.16/06, 14/11, 16/12, 20/16, 18/18 i 3/19).

(2) Površina obuhvata Plana je područje unutar administrativnih granica Općine Starigrad utvrđeno Zakonom o područjima županija, gradova i općina u Republici Hrvatskoj (“Narodne novine”, broj 86/06, 125/06, 16/07, 95/08, 96/10, 145/10.)

Članak

(1) Plan je sadržan u elaboratu ”Izmjene i dopune Prostornog plana uređenja Općine Starigrad”, kojeg je izradio "BLOCK-PROJEKT" d.o.o. iz Zadra, a sastoji se od tekstualnog i grafičkog dijela.

**(a) tekstualni dio:**

ODREDBE ZA PROVEDBU PLANA

TEKSTUALNI DIO PLANA (s prikazom izmjene i dopune *Obrazloženja* i *Odredbi za provedbu Plana*)

**(b) grafički dio:**

**Kartografski prikazi:**

**Broj Naziv Mjerilo**

list 1. korištenje i namjena površina 1:25000

list 2a. infrastrukturni sustavi i mreže: *prometna mreža* 1:25000

list 2b. infrastrukturni sustavi i mreže*: vodoopskrba i odvodnja*, 1:25000

list 2c. infrastrukturni sustavi i mreže: *energetika i telekomunikacije* 1:25000

list 3a. uvjeti za korištenje, uređenje i zaštitu prostora 1:25000

list 3b. uvjeti za korištenje, uređenje i zaštitu prostora 1:25000

list 4a. građevinsko područje naselja: *Seline* 1:5000

list 4b. građevinsko područje naselja: *Starigrad* 1:5000

list 4c. građevinsko područje naselja: *Tribanj – Krušćica* 1:5000

(2) Kartografski prikazi iz prethodnog stavka zamjenjuju kartografske prikaze Plana objavljene u „*Službenom glasniku Zadarske županije*" br. 18/18.

Članak

Plan je izrađen u šest (6) primjerka. Dva (2) primjerka se nalaze u Općini Starigrad, dva (2) primjerka u Upravnom odjelu za prostorno uređenje, zaštitu okoliša i komunalne poslove Zadarske županije, jedan (1) primjerak u Ministarstvu prostornog uređenja, graditeljstva i državne imovine i jedan (1) primjerak u Zavodu za prostorno uređenje Zadarske županije.

1. ODREDBE ZA PROVEDBU

Članak

Članak 4. mijenja se i glasi:

Ovim se Planom utvrđuje obaveza primjene svih kriterija koji proizlaze iz Zakona o prostornom uređenju a odnose se na prostor Općine Starigrad.

Članak

(1) U članku 5. stavak 4. iza alineje (b) dodaje se nova alineja (c) koja glasi:

**(c) Zahvati u prostoru izvan građevinskog područja:**

- sportsko rekreacijska namjena: prirodna morska plaža (R3)

- sportsko-rekreacijska namjena (R1, R2, R3)

(2) Dosadašnja alineja (c) postaje alineja (d).

Članak

U članku 8. stavak 1. alineje 4 mijenja se i glasi:

* planirani interventni heliodrom u naselju Seline kod ulaza u NP "Paklenica"

Članak

Članak 11. stavak 2. mijenja se i glasi:

(2) Na jednoj građevnoj čestici može se planirati jedna ili više građevina ukoliko čine jedinstvenu funkcionalnu cjelinu (jedinstveni akt za građenje). Pored osnovne zgrade na istoj građevnoj čestici može se planirati i izgradnja pomoćnih zgrada. Planirane zgrade moraju kumulativno zadovoljiti uvjete u pogledu maksimalnog koeficijenta izgrađenosti (kig) i iskoristivosti (kis) građevne čestice, te maksimalnu ukupnu (bruto) izgrađenu površinu zgrade, a u skladu s uvjetima propisanim za određenu vrstu zgrade ovisno o zoni u kojoj se nalazi.

Članak

Članak 12. mijenja se kako slijedi:

(a) stavak 1. mijenja se i glasi:

(1) Svaka građevna čestica mora imati kolni ili pješački pristup na prometnu površinu najmanje širine 5 m (6 m za novoizgrađene građevine gospodarske namjene). Pristup na prometnu površinu može se ostvariti preko površine javne namjene, površine u vlasništvu vlasnika građevne čestice ili površine na kojoj je osnovano pravo služnosti prolaza u svrhu pristupa do građevne čestice.

(b) stavak 2. briše se a dosadašnji stavak 3. postaje 2., stavak 4. postaje 3., stavak 5. postaje 3. i stavak 6. postaje 5. stavak

(c) u 3. stavku (po novom rasporedu) gdje se pozivalo na stavak 2. sada se poziva na stavak 1.

Članak

U članku 15a. stavak 3. brišu se riječi: „postojećim starim aglomeracijama“ i dodaju riječi: „pučkim graditeljskim cjelinama“

Članak

U članku 15b. stavak 7. brišu se riječi: „i čiji se prostor nalazi ispod poda prizemlja, odnosno suterena“.

Članak

U članku 15c. stavak 1. briše se riječ: „susjedne“:

Članak

Podnaslov pod rednim brojem 2.2.3.1. mijenja se i glasi: „*2.2.3.1. Posebni uvjeti za rekonstrukciju građevina u neizgrađenom dijelu građevinskog područja naselja*“:

Članak

U članku 18a. dodaje se novi stavak 3. koji glasi:

(3) Do donošenja UPU-a unutar neizgrađenog dijela građevinskog područja za koje je propisana obveza izrade UPU-a ovim Planom, postojeća zgrada može se rekonstruirati tako da se ne poveća veličina zgrade (vanjski gabariti nadzemnog i podzemnog dijela građevine).

Članak

U članku 20. stavak 1. dodaju se dvije nove alineje koje glase:

(b) koeficijent izgrađenosti građevinske čestice može biti veći od propisanih ovim Odredbama ali ne veća od 0,40.

(c) koeficijent iskoristivosti nadzemnih etaža građevinske čestice može biti veći od propisanih, ali ne veća od 1,0 a ukupni koeficijent do 1,5

Članak

Članak 20b. mijenja se i glasi:

U pučkim graditeljskim cjelinama primjenjuju se posebni uvjeti koji slijede, i to radi zadržavanja tradicionalnog oblika građenja: Ostali uvjeti građenja, uključujući i iznimke, primjenjuju se kao i za izgrađeni dio građevinskog područja naselja.

1. Površina građevne čestice za izgradnju nove građevine (interpolacija) ne može biti manja od 200 m2. U tom slučaju može se planirati izgradnja stambene zgrade s najviše dva stana uz primjenu ostalih uvjeta za građenje stambene zgrade tipa A u izgrađenom dijelu građevinskog područja naselja (uključujući i opće iznimke).

(b) Nagibi krovnih ploha moraju biti ujednačeni sa susjednim kućama

(c) Koeficijent iskoristivosti nadzemnih etaža ograničen je maksimalnom dozvoljenom visinom građevine.

(d) Postojeća ili ruševna zgrada može se rekonstruirati i zamjenska zgrada može se graditi iako nisu ispunjeni uvjeti minimalne površine građevne čestice, udaljenosti od međe građevne čestice ili koeficijenta izgrađenosti, pod uvjetom da se rekonstrukcijom ili izgradnjom zamjenske zgrade zadrže zatečeni gabariti građevine. Dogradnja etaže ili povećanje visine građevine dozvoljeno je u skladu s Planom propisanim uvjetima, a iznimno i više od Planom propisanih vrijednosti ukoliko se na taj način slijedi visina neposredno susjedne **niže** građevine

(e) Rekonstrukcija postojeće ili ruševne građevine te izgradnja nove ili zamjenske građevine treba provoditi poštujući naslijeđenu graditeljsku strukturu, a izmjene provesti tamo gdje je to potrebno iz funkcionalnih razloga i radi ispunjavanja bitnih zahtjeva za postojeću građevinu. Nije dopušteno mijenjati osnovne urbanističke vrijednosti kao što su: cjelovitost ruralne strukture dijela naselja ili građevnog sklopa, organizacija dvora, ogradni zid sa ulaznim portalom, te temeljne arhitektonske vrijednosti naslijeđene graditeljske strukture, a koje se odnose na izvorne oblikovne karakteristike i uporabu materijala za građenje.

(f) U slučaju rekonstrukcije i dogradnje postojeće ili ruševne građevine, dograđeni dio ne može biti veći od 20% od postojećeg tlocrta građevine. Materijali za dogradnju ili prigradnju moraju biti autohtonog porijekla.

(g) Za sve građevinske zahvate unutar pučke graditeljske cjeline obvezno je provesti posebni konzervatorski postupak iz članka 90. ovih Odredbi.

(h) Odstupanje od navedenih kriterija moguće je samo na temelju konzervatorskih uvjeta.

Članak

U članku 25. stavak 4. brišu se riječi: "susjednih građevnih čestica“ i dodaju riječi: "građevne čestice".

Članak

U članku 26. stavak 1. alineja (b) mijenja se i glasi:

(b) na površinama u vlasništvu fizičke ili pravne osobe u građevinskim područjima u skladu s tipskim projektom (za kojega je prema Pravilniku o jednostavnim i drugim građevinama i radovima doneseno rješenje na temelju Zakona o gradnji ili tehnička ocjena sukladno posebnom zakonu,) na udaljenosti najmanje 2,0 m od regulacijskog pravca i 3,0 m od ostalih međa građevne čestice, a sve ostalo prema uvjetima za pomoćne zgrade.

Članak

U članku 29. stavak 1. drugi i treći stupac u tablici mijenja se i glasi:

|  |  |
| --- | --- |
| **lokacija** | **planirana namjena** |
| hotel *Alan* | ugostiteljsko-turistička namjena: hotel (**T1**), kamp (**T3**) |
| *Marasovići* | ugostiteljsko-turistička namjena: turističko naselje (**T2**) |
| *Milovci-Grabovača* | ugostiteljsko-turistička namjena: turističko naselje (**T2**) |
| *Uvala Pržine* | ugostiteljsko-turistička namjena: turističko naselje (**T2**) |
| Sportski centar *Kruškovac* | sportsko-rekreacijska namjena: sport (**R1**), rekreacija (**R2**) |
| *Pod Bucića Podi* | ugostiteljsko-turistička namjena: hotel (**T1**), turističko naselje (**T2**) ili kamp (**T3**) |
| *Pisak* | ugostiteljsko-turistička namjena: kamp (**T3**) |
| *Reljani* | proizvodna namjena: pretežito zanatska (**I2**) |
| Sportski centar *Pod Bucića Podi* | sportsko-rekreacijska namjena: sport (**R1**), rekreacija (**R2**) |
| Šibuljina - *Rt. Šibuljina* | ugostiteljsko-turistička namjena: kamp (**T3**) |
| Šibuljina - uz naselje | ugostiteljsko-turistička namjena: turističko naselje (**T2**) |

Članak

Članak 31. mijenja se kako slijedi:

(a) alineja (c) mijenja se i glasi:

1. U turističkim zonama mogu se graditi:
   * hoteli
   * hotelska naselja
   * turistička naselja
   * kampovi

(b) u alineji (q) briše se riječ: „(auto)“

(c) u alineji (r) brišu se sve pojave riječi sa zagradama: „(auto)“

(d) u alineji (s) briše se riječ: „(auto)“

Članak

U članku 34. stavak 3. alineja (a) brišu se riječi: „građevne čestice“.

Članak

Članak 37d. stavak 1. mijenja se i glasi.

(1) Zahvati koji se planiraju izvan građevinskog područja i na šumskom zemljištu treba planirati na neobraslom šumskom zemljištu (npr. *kamenjar*) i zemljištu obraslom početnim ili degradacijskim razvojnim stadijima šumskih sastojina (*garizi, šibljaci*) te izvan površina na kojima su predviđeni radovi propisani Programima gospodarenja Hrvatskih šuma d.o.o..

Članak

Članak 39c. stavak 1. alineja (a) mijenja se i glasi.

1. građevine za smještaj i boravak gostiju (hotel, pansion, apartman, kamp, kamp-odmorišta i sl.)

Članak

U članku 40. briše se riječ sa zagradama: „(Auto)“

Članak

U članku 40a. stavak 1. nazivi "uvala Jazdadića" i "uvala Jazškalica" mijenjaju se i glase: "uvala Jaz Dadića" i "uvala Jaz Škalica".

Članak

Članak 41. mijenja se i glasi:

(1) Ovim se Planom definiraju zone ugostiteljsko-turističkog namjene kamp (T3) unutar građevinskog područja naselja, i to prema kartografskim prikazima plana (karta 4. građevinska područja naselja mjerilo 1:5000). Osnovni pokazatelji navedenih kampova su:

* Seline, kamp T3 (planirani), do 250 smještajnih jedinica, površina 1,6 ha (0,9 % GP naselja)
* Starigrad, kamp T3 (postojeći), do 200 smještajnih jedinica, površina 1,2 ha (0,6 % GP naselja)
* Tribanj-Krušćica, kamp T3 (planirani), do 150 smještajnih jedinica, površina 0,9 ha (1,6 % GP naselja)
* Tribanj-Krušćica, kamp T3 (postojeći), do 100 smještajnih jedinica, površina 1,0 ha (1,8 % GP naselja)

(2) Uz navedene kampove, unutar građevinskog područja naselja zadržavaju se postojeći i mogu se planirati novi manji kampovi površine od 800 m2 do 5.000 m2 iako nisu prikazani u kartografskim prikazima Plana.

(3) Kampovi unutar građevinskog područja naselja mogu se planirati uz poštovanje prirodnih i drugih vrijednosti prostora i prema uvjetima koji slijede:

1. prostor kampa treba urediti sukladno posebnim propisima koji se odnose na uređenja kampova i druge vrste ugostiteljskih građevina za smještaj
2. prostor kampa ograditi pojasom zaštitnog zelenila min širine 2,0 m
3. unutar prostora kampa nije dozvoljena izgradnja čvrstih smještajnih jedinica niti betonskih platformi za smještaj tipskih (montažnih) smještajnih jedinica ni kontejnera
4. prostorna cjelina ugostiteljsko-turističke namjene mora imati odgovarajući pristup na prometnu površinu i unutar nje smješten pripadajući broj parkirališnih mjesta.

(4) Planom se omogućuje izgradnja i uređenje kamp-odmorišta kao posebne vrste ugostiteljsko – turističke ponude u kojima se pružaju usluge kampiranja za noćenje i kraći odmor gostiju, i mogu se smjestiti unutar zone **T3** (*kamp*), prikazana u kartografskim prikazima Plana. Kamp odmorišta uređuju se prema posebnim propisima i prema uvjetima iz prethodnog stavka.

Članak

U članku 44a. stavak 2. alineja (e) mijenja se i glasi:

(e) udaljenost od međa građevne čestice iznosi najmanje 3 m.

Članak

Članak 48b. stavak 1. (osim tablice) mijenja se i glasi:

(1) Planom su utvrđene minimalne širine planiranih prometnih koridora koje je potrebno rezervirati prilikom planiranja novih te modernizaciju i proširenje postojećih cesta, i to:

Članak

Članak 52b. stavak 1. mijenja se i glasi:

(1) Unutar građevinskih područja naselja ovisno o važnosti i planiranom prometnom opterećenju određuju se sljedeće kategorije prometnih površina (prikazana u kartografskim prikazima Plana: *građevinska područja naselja* list 4a do 4c):

1. sabirna cesta u naselju širine 9,50 m do 11,50 m – **profil AA**
2. sabirna cesta u naselju širine 9,00 m – **profil A**
3. ostale ceste u naselju širine 7,50 m – **profil B**
4. ostale ceste u naselju širine 6,75 m – **profil B1**

(e) ostale ceste u naselju širine 6,50 m – **profil C**,

(f) pristupne ceste u naselju šire 6,00 m (kolno-pješačke) – **profil D**

(g) pristupne (jednosmjerne) ceste u naselju šire 4,00 m (kolno-pješačke) – **profil E**

Članak

U članku 52c. dodaje se novi stavak 6. koji glasi:

(6) Uvjet iz prethodnog stavka odnosi se i na građevne čestice u neizgrađenom dijelu građevinskog područja naselja kada je to jedini mogući način priključenja građevne čestice na prometnu površinu, i kada nije planirana prometnica na koju se takva građevna čestica može priključiti.

Članak

(1) Članak 52d, a koji se nalazi iza članka 52e, postaje članak 52f.

(2) Članak 52f (po novom rasporedu) mijenja se kako slijedi:

(a) u stavku 1. iza riječi „Benzinske postaje s pratećim sadržajima“ dodaju se riječi sa zagradama: „(ugostiteljstvo, trgovina i/ili autopraonica)“.

(b) Stavak 4. mijenja se i glasi:

(4) Benzinska postaja mora zadovoljiti uvjete koji slijede:

1. može se planirati uz javnu (kategoriziranu) cestu
2. mora biti udaljena od susjednih međa u skladu s posebnim propisima koji reguliraju zaštitu od požara ili eksplozije
3. minimalna površina građevne čestice je 1000 m2
4. kig najviše 0,25, kis najviše 0,5
5. visina osnovne građevine najviše 4 m,
6. visina pratećih građevina u funkciji osnovne građevine najviše 6 m (nadstrešnica i sl.).

Članak

Članak 56. stavak 2. mijenja se i glasi:

(2) Planom su određene luke Starigrad, Seline i Tribanj-Krušćica kao "morske luke otvorene za javni promet" od lokalnog značaja, sukladno Prostornom planu Zadarske županije.

Članak

Članak 58. mijenja se i glasi:

(1) Unutar lučkog područja luke otvorene za javni promet može se planirati:

* *operativni dio luke (javni promet)* - privez plovila u javnom pomorskom prometu, plovila za povremeni prijevoz putnika, teretnih plovila i ostalih plovnih objekata i ribarskih plovila (uključujući i marikulturu) kada obavljaju djelatnost ukrcaja i iskrcaja
* *komunalni dio luke (komunalni vez)* – stalni vez za plovila lokalnog stanovništva*,*
* *nautički dio luke* – privez turističkih plovila u tranzitu

(2) Unutar područja morske luke otvorene za javni promet uz osnovnu podjelu iz prethodnog stavka, mogu se planirati i:

1. istezališta za plovila s kopnenim površinama,
2. servisi za popravak i održavanje plovila
3. građevine maritimne zaštite
4. infrastrukturni sadržaji i uređaji
5. ugostiteljske i uslužne djelatnosti
6. pješačke površine
7. parkovi i prirodno zelenilo
8. i drugi slični sadržaji u funkciji luke.

(3) Nije moguće planirati suhe marina u luci otvorenoj za javni promet. Suhe marine mogu se planirati u izdvojenim gospodarskim zonama proizvodne namjene van naselja.

(4) Javni sadržaji u luci otvorenoj za javni promet imaju prioritet nad ostalim sadržajima, a koji se mogu planirati ukoliko ne ugrožavaju osnovnu (javnu djelatnost) luke otvorene za javni promet.

(5) Komunalni vez i luka za marikulturu čini dio lučkog prostora kao izdvojeni bazen luke otvorene za javni promet u skladu s kartografskim prikazima Plana. Do svakog komunalnog veza i do luke za marikulturu mora se osigurati plovni put.

(6) Planom dozvoljena izgrađenost je 10 % kopnene površine luke uz uvjet da visina pratećih ugostiteljsko uslužnih građevina ne prelazi 5.0 m. Prateće ugostiteljske građevine mogu imati i prohodnu terasu sa strukturom za zaštitu od sunca a koja se ne ubraja u visinu.

(7) Iznimno, u izdvojenom dijelu *luke* *otvorene za javni promet* – luka Seline, koja se nalazi u građevinskom području naselja Seline, na lokaciji *Provalija 2* (izdvojena infrastrukturna površina van građevinskog područja), dozvoljena izgrađenost je 10 % kopnene površine luke uz uvjet da visina pratećih građevina luke (skladište, čišćenje, sortiranje, priprema za transport i slično) ne prelazi 7,0 m. Smještaj prometa u mirovanju mora se organizirati na kopnenom dijelu luke.

Članak

U članku 58a. stavak 2. dio tablice koji se odnosi na naselje Seline mijenja se i glasi:

|  |  |  |  |  |
| --- | --- | --- | --- | --- |
| **Seline** | *Luka Seline* | **Luk****a Seline:** *luka otvorena za javni promet* - lokalnog značaja | ukupno luka **300** | Postojeća luka |
| u luci (središnji dio) 70 |
| ***izdvojeni lučki bazeni*** | | |
| **Provalija 2:** *operativna obala i ribarski vez* | 15 | Planirana luka |
| **Modrić:** *komunalni vez* (KV) | 30 | Postojeći komunalni vez |
| **Provalija 1:** *komunalni vez* (KV) | 20 | Postojeći komunalni vez |
| **Seline 1.** *komunalni vez* (KV) | 25 | Postojeći komunalni vez |
| **Seline 2:** *komunalni vez* (KV) | 20 | Postojeći komunalni vez |
| **Uvala Jaz Škalica:** *komunalni vez* (KV) | 40 | Postojeći komunalni vez |
| **Uvala Jaz Škalica 2:** *komunalni vez* (KV) | 40 | Postojeći komunalni vez |
| **Uvala Jaz Dadića:** *komunalni vez* (KV) | 40 | Postojeći komunalni vez |

Članak

U članku 59. stavak 1 i 2 mijenjaju se i glase:

(1) U cilju povećanja spremnost službi za zaštitu i spašavanje te za potrebe turizma, na području općine Starigrad planirano je uređenje helidroma s pratećim sadržajima na lokaciji između zaselaka Jukići i Bučići

(2) Položaj helidroma prikazan je u kartografskom prikazu plana **list 4.a**. *građevinsko područje naselja Seline* i **list 1.** *korištenje i namjena površina*). Povremeno se mogu koristiti i površine postojećih sportskih terena.

Članak

Dodaje se novi članak 66d. koji glasi:

Do priključenja na javnu vodoopskrbnu mrežu moguće je rješavanje vodoopskrbe pojedinih građevina autonomnim sustavima (cisterne, gusterne i sl.), a prema uvjetima nadležnog komunalnog poduzeća.

Članak

U članku 74 dodaje se novi stavak 2. koji glasi:

(2) S obzirom da je morski dio područja obuhvata Plana smješten u akvatoriju Velebitskog kanala koji je prema registru osjetljivih područja označen kao „osjetljivo područje sa lošom izmjenom voda“, a kopneni dio područja obuhvata Plana je unutar utjecajnog područja, stupanj pročišćavanja otpadnih voda u pojedinačnim uređajima za pročišćavanje mora biti u skladu sa odredbama Pravilnika o graničnim vrijednostima emisija otpadnih voda i sa vodopravnim uvjetima izdanim od strane Hrvatskih voda u postupku ishođenja dozvola za gradnju navedenih građevina.

Članak

U članku 76e stavak 1. naziv "uvala Prčine" mijenja se i glasi: "uvala Pržine".

Članak

U članku 79 brišu se kratice sa zagradama: „(UPU, DPU)“.

Članak

U članku 80. stavak 1. mijenja se i glasi:

(1) Mjesna transformatorska postrojenja postavljaju se tako da moraju imati kolni pristup s javne površine i da su uklopljene u okoliš. Ako se grade kao samostalne građevine obvezno je hortikulturno uređenje okoliša. Udaljenost transformatorske stanice od kolne ceste iznosi najmanje 3,0 m, a od susjedne međe najmanje 1,0 m.

Članak

U članku 81. stavak 6. brišu se kratice sa zagradama: „(UPU, DPU)“.

Članak

Dodaje se novi članak 87b. koji glasi:

(1) U cilju preventivne zaštite stanovništva, jakost električnog polja (E) ne smije premašiti 6,1 V/m, a ukupna gustoća toka snage (S) 66 mW/m2 na čitavom području obuhvata Plana.

(2) Pri odabiru lokacija za antenske prihvate u blizini škola, dječjih vrtića, bolnica i sličnih ustanova, potrebno je poštivati sigurnosnu preventivnu udaljenost od 400 m.

Članak

U članku 90b. alineja (b) mijenja se i glasi.

1. Kasnoantička utvrda i prapovijesna gradina na lokalitetu Sv. Trojica, Tribanj, od podnožja *gradinskog* naselja do crkve s grobljem, je zaštićeno kulturno dobro upisano u Registar kulturnih dobara RH pod brojem Z-6113.

Članak

U članku 90c. stavak 2. mijenja se i glasi.

(2) Mirila i bunare potrebno je čuvati i održavati u izvornom (naslijeđenom) stanju, a sve zahvate na njima rješavati u suradnji s Konzervatorskim odjelom u Zadru. Posmrtni običaji vezani uz mirila ili počivala su nematerijalno kulturno dobro upisano u Registar kulturnih dobara RH pod brojem Z-3613.

1. PRIJELAZNE I ZAVRŠNE ODREDBE

Članak

Ova odluka stupa na snagu osmog dana nakon objave u “Službenom glasniku Zadarske županije".

KLASA: 350-02/19-01/04

URBROJ: 2198/09-1-21-95

Starigrad Paklenica, 21. siječnja 2021. godine

Predsjednik

Marko Marasović, dipl. ing. građ.